Odense Adresse-Contoirs Efterretninger, 1843-06-17
19. Under 27 Decbr. f. A. havde det Kongl. Danske Cancellie endvidere forlangt Amtsraadets Betænkning over nogle af Stiftamtmanden og Biskoppen foreslaaede Bestemmelser, angaaende Uddeelingen af Hospitalspenge fra Graabrødre Hospital i Odense til Trængende udenfor Hospitalet, hvilke gik ud paa, at den, hvem Hospitalspengene tilstaaes, selv bør hæve disse og raade over deres Anvendelse, samt at Hospitalspengene ikke bør tildeles faste Almisselemmer, men at derimod en interimistisk Hjælp fra Fattigvæsenet ikke bør være til Hinder for Hævelsen af de eengang tilstaaede Hospitalspenge. Amtsraadet fandt Jntet ved de gjorte Jndstillingsposter at bemærke, undtagen at det blev anseet hensigtsmæssigt, at der bestemtes en vis Tid, hvorlænge Fattige kunde nyde Hjelp af Fattigvæsenet førend de i den ommeldte Henseende skulde ansees at gaae over fra interimistiske til faste Fattiglemmer. 20. Med Hensyn til, at Amtsraadet tidligere havde tilraadet Ophævelsen af det hvert Aars 2 Juli om Aftenen i Søndersøe afholdte Marked, havde det Kongl. Danske Cancellie forlangt yderligere Erklæring, om ikke de mod dette Markeds Vedbliven yttrede Betænkeligheder antoges at ville bortfalde, naar det fremtidigen afholdtes om Dagen og udenfor bemeldte Bye, Amtsraadet fandt, at disse Betænkeligheder for største Delen vilde bortfalde, dersom Markedet blev ansat til en fra Bogense Marked uafhængig Dag og udenfor Byen; hvorhos man formeente, at Markedet i saa Fald burde udvides til Handel med Lærreder og Trævarer. 21. J Anledning af det Kongl. Rentekammers Circulaire af 24 Decbr. 1842 angaaende, hvorvidt Amtsforvalterne ifølge den ved Forordn. af 13 Aug. 1841 foregaaede Forandring i Communalforholdene, kunde tilkomme enten Fritagelse for Amtsrepartitionsfondenes Regnskabsvæsen eller nogen Godtgjørelse for dette Arbeide, yttrede Amtsraadet sig derhen, at det ikke fandtes, at der i Henseende til Amtsforvalternes Stilling eller Bestyrelsen af og Controllen med det omhandlede Regnskabsvæsen er skeet nogen saadan Forandring, som kunde berettige Amtsforvalterne til Fritagelse for den dem hidtil i saa Henseende paalagte Forpligtelse; og da man ikkeheller skjønnede, at deres Forretninger derved ere blevne vidtløftiggjorte, medens andre Embedsmænd ved Landcommunalvæsenets Ordning have erholdt betydelig Forøgelse af Arbeide uden Godtgjørelse, saa fandt man ikke, at der kunde være Føie til i denne Anledning at tilstaae Amtsforvalterne nogen forøget Lønning. 22. Det Kongl. Rentekammer havde ved Circulairskrivelse af 24de Decbr. f. A. forlangt Amtsraadets Yttringer, meddeelte, angaaende hvorvidt det maatte ansees tilraadeligt at ophæve eller forandre den ved Forordn. 3 Juni 1825 § 7 Litr. a givne almindelige Bestemmelse, at Bevilling til nye Meelmøllers Anlæg kan ventes meddeelt, naar ingen Meelmøller findes i een Miil Afstand fra det Sted, hvorpaa Møllen agtes anlagt. J denne Anledning yttredes der, at da Møllerne her i Districtet i Reglen ere hinanden saa nær beliggende, at den ommeldte Bestemmelse ikke letteligen her kan komme til Anvendelse, ligesom der i alt Fald for et saa befolket District, som dette, neppe vilde være Grund til at foretage nogen Forandring i det ved hiin Lovbestemmelse antagne Princip, saa fandt man ikke Anledning til at andrage paa nogen saadan Forandring. 23. Sogneforstanderskabet for Tommerup og Brylle Sogne havde andraget, at den Godtgjørelse for udlagt Skolelod, der hidtil af begge Skoledistricters Beboere med 8 s. pr. Tønde Hartkorn har været udredet til dem, der have tillagt Skolelodden, nu i Henseende til Opkrævningen maatte undergaae en Forandring, efterat der ved disse Sognes Skolevæsens Omorganisation i Aaret 1841 var blevet en betydelig Formindskelse i Districternes Hartkorn, saaledes at Godtgjørelsen, for at den kunde tilsvares med samme Beløb som forhen, nu maatte opkræves med 13 s., pr. Td. Hartkorn af Tommerup District og med 9 s. af Brylle District. Ved det saaledes skeete Forslag fandt Amtsraadet Jntet at erindre. 24. Efterat endvidere adskillige andre Sager vare foretagne, der formedelst manglende Oplysninger ikke kunde endeligen afgjøres, blev Amtsraadsmødet hævet Kl. 12 Midnat. B. Mødet den 3die Mai. Kammerherre Sehestedt-Juel, Proprietairerne Berg og Brandt gave ikke Møde, Førstnævnte formedelst Fraværelse, de 2 Sidstnævnte paa Grund af Sygdomsforfald. Amtsraadets øvrige Medlemmer saavelsom Suppleanterne vare mødte. Pastor Rohmann overtog Protocolførelsen. Formanden foredrog Amtsraadet de dette vedkommende Sager, der vare expederede i Mellemtiden siden sidste Amtsraadsmøde, hvorved Jntet fandtes at erindre. Endvidere fremlagde Formanden følgende indkomne Amtsraadet vedkommende Resolutioner og Skrivelser: